CELEX: 62011TN0101
Language: el
Date: 2011-02-23 00:00:00
Title: Υπόθεση T-101/11: Προσφυγή της 23ης Φεβρουαρίου 2011 — Mizuno κατά ΓΕΕΑ — Golfino (G)

16.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/16
            
         Προσφυγή της 23ης Φεβρουαρίου 2011 — Mizuno κατά ΓΕΕΑ — Golfino (G)
   (Υπόθεση T-101/11)
   2011/C 120/37
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Mizuno Corp. (Οσάκα, Ιαπωνία) (εκπρόσωποι: T. Raab και H. Lauf, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Golfino AG (Glinde, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει στο σύνολό της την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Δεκεμβρίου 2010 στην υπόθεση R 821/2010-1·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Εικονιστικό σήμα το οποίο περιέχει το γράμμα «G» μαζί με άλλα σύμβολα, για προϊόντα της κλάσεως 25.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Golfino AG.
   
      Αντιταχθέν σήμα ή σημείο: Εικονιστικό σήμα το οποίο περιέχει το γράμμα «G» μαζί με το σύμβολο της πρόσθεσης, για προϊόντα και υπηρεσίες των κλάσεων 18, 25 και 35.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Η προσφυγή έγινε δεκτή και η αίτηση καταχωρίσεως απορρίφθηκε.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', και εμμέσως του άρθρου 7, παράγραφος 1, στοιχείο β', του κανονισμού (ΕΚ) 207/2009 (1), καθόσον δεν υφίσταται κίνδυνος συγχύσεως μεταξύ των αντιπαρατιθεμένων σημάτων.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).